Генчо войвода
Генчо войвода (Генчо Къньов Къргов) е хайдушки войвода.

Биография 
Роден е през 1789 година в село Колупчии (днес град Гурково).

Става хайдутин по време на кърджалийските размирици, а по-късно става войвода на малка хайдушка чета. Подвизава се през 1828 г. с Георги Мамарчев и с отряд от 60 души е на страната на русите. Бойна дейност Генчо войвода има и с хайдушките чети на Бойчо войвода, Дончо Ватах войвода и други революционни деятели. Участва в Руско-турската война (1828 – 1829).

След края на войната се преселва да живее в Бесарабия, в село Дермендере, където фамилното му име е записано от руската администрация като Греков.

През 1861-1862 година Генчо Къргов е един от водачите на бесарабските българи при преселението им от присъединената към Молдова част на Бесарабия в Таврия. Заедно с Тодор Велков е представител пред руските власти на българските колонисти, желаещи да се преселят в Русия. Умира през 1883 година в село Второ Николаевка, Бердянски уезд.

Генчо Къргов е баща на революционера Михаил Греков.

Четници на Генчо Къргов 
Списък с имената на хайдутите на Генчо войвода:
Генчо Виранов – съселянин на войводата и байрактар на четата, негов заместник.
Васил Пачата – родом от Твърдица.
Радой Караколев – родом от Кортен.
Димитър (Димо) Яланов – родом от Габровските колиби, убит от турците при село Струпец.
Колю Папареца – родом от село Конаре.
Цвятко Караджов – родом от село Димовци.

Бележки 

Български хайдути
Участници в Руско-турската война (1828 – 1829)
Българи в Руската империя
Хора от Измаилски район
Починали в Одеска област
Родени в Гурково